**projektas**

**reg. Nr. T-25**

**2.3. darbotvarkės klausimas**

**Pasvalio rajono savivaldybės taryba**

**Sprendimas**

**Dėl BENDRADARBIAVIMO SUTARTIES SU UKRAINOS ŽYTOMYRO SRITIES ŽYTOMYRO RAJONO LIUBARO MIESTO TARYBOS PASIRAŠYMO**

2023 m. vasario d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 42 punktu, įgyvendindama Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo, patvirtinto Pasvalio rajono savivaldybės tarybos 2009 m. liepos 15 d. sprendimu Nr. T1-166 „Dėl Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo patvirtinimo“ (Pasvalio rajono savivaldybės tarybos 2017 m. kovo 31 d. sprendimo Nr. T1-78 redakcija), 4.2 papunktį, 5 ir 6 punktus, Pasvalio rajono savivaldybės taryba nusprendžia:

1. Pritarti Lietuvos Respublikos Pasvalio rajono savivaldybės ir Ukrainos Žytomyro srities Žytomyro rajono Liubaro miesto tarybos bendradarbiavimo sutarties projektui (pridedama).

2. Įgalioti Pasvalio rajono savivaldybės merą Gintautą Gegužinską pasirašyti bendradarbiavimo sutartį su Ukrainos Žytomyro srities Žytomyro rajono Liubaro miesto taryba.

Sprendimas gali būti skundžiamas Pasvalio rajono savivaldybės tarybai (Vytauto Didžiojo a. 1, 39143 Pasvalys) Lietuvos Respublikos viešojo administravimo įstatymo nustatyta tvarka arba Lietuvos administracinių ginčų komisijos Panevėžio apygardos skyriui (Respublikos g. 62, 35158 Panevėžys) Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų apygardos administraciniam teismui, skundą (prašymą, pareiškimą) paduodant Regionų apygardos administracinio teismo Kauno (A. Mickevičiaus g. 8A, 44312 Kaunas), Klaipėdos (Galinio Pylimo g. 9, 91230 Klaipėda), Panevėžio (Respublikos g. 62, 35158 Panevėžys) arba Šiaulių (Dvaro g. 80, 76298 Šiauliai) rūmuose, Lietuvos Respublikos administracinių bylų teisenos įstatymo nustatyta tvarka per vieną mėnesį nuo jo paskelbimo arba įteikimo suinteresuotai šaliai dienos.

Savivaldybės meras

Parengė

Juridinio ir personalo skyriaus vedėja

J. Karčiauskienė

Suderinta DVS Nr. RTS-20

Pasvalio rajono savivaldybės tarybai

**AIŠKINAMASIS RAŠTAS**

**Dėl BENDRADARBIAVIMO SUTARTIES SU UKRAINOS ŽYTOMYRO SRITIES ŽYTOMYRO RAJONO LIUBARO MIESTO TARYBOS PASIRAŠYMO**

2023 m. sausio 17 d.

Pasvalys

**1. Sprendimo projekto rengimo pagrindas.**

Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos apraše, patvirtintame Pasvalio rajono savivaldybės (toliau – Savivaldybė) tarybos 2009 m. liepos 15 d. sprendimu Nr. T1-166 „Dėl Pasvalio rajono savivaldybės vardu sudaromų sutarčių bei susitarimų sudarymo ir pasirašymo tvarkos aprašo patvirtinimo“ (Savivaldybės tarybos 2017 m. kovo 31 d. sprendimo Nr. T1-78 redakcija) (toliau – Aprašas), nurodyta, kad:

* tik esant išankstiniam Savivaldybės tarybos pritarimui sutarties projektui, gali būti pasirašomos sutartys dėl bendradarbiavimo su užsienio šalių savivaldybėmis (Aprašo 4.2 papunktis);
* Savivaldybės taryba savo pritarimą ar nepritarimą sutartims, nurodytoms Aprašo 4 punkte, išreiškia priimdama atitinkamą sprendimą, kurio projektas rengiamas ir teikiamas svarstyti teisės aktų nustatyta tvarka (Aprašo 5 punktas);
* nurodytas sutartis pasirašo Savivaldybės meras, o jo atostogų, ligos, komandiruotės ar kitais atvejais, kai Savivaldybės meras negali eiti savo pareigų, – Savivaldybės mero pavaduotojas (Aprašo 6 punktas).

Sprendimo projektas parengtas atsižvelgiant į užsimezgusius ir plėtojamus draugiškus santykius su Žytomyro srities Žytomyro rajono Liubaro miesto taryba (Ukraina) ir abiejų sutarties šalių išreikštą norą bendradarbiauti. Taip pat 2023 m. sausio 17 d. gautas Žytomyro srities Žytomyro rajono Liubaro miesto tarybos raštas dėl bendradarbiavimo sutarties pasirašymo bei sutarties projektas (pridedama).

**2. Sprendimo projekto tikslai ir uždaviniai.**

Priimti Žytomyro srities Žytomyro rajono Liubaro miesto tarybos (Ukraina) pasiūlymą ir, Savivaldybės tarybai pritarus Lietuvos Respublikos Pasvalio rajono savivaldybės ir Ukrainos Žytomyro srities Žytomyro rajono Liubaro miesto tarybos bendradarbiavimo sutarties projektui, ją pasirašyti.

**3. Kokios siūlomos naujos teisinio reguliavimo nuostatos ir kokių rezultatų laukiama.**

Priėmus sprendimą, bus plėtojamas bei stiprinamas bendradarbiavimas įvairiose srityse. Parengtas sprendimo projektas neprieštarauja galiojantiems teisės aktams. Priimtas sprendimo projektas įtakos kriminogeninei situacijai ir korupcijai neturės. Priimtas sprendimo projektas neturi įtakos verslui.

**4. Skaičiavimai, išlaidų sąmatos, finansavimo**. Tikėtina, kad gali padidėti Savivaldybės išlaidos ateityje rengiant bendrus projektus su tarptautiniu partneriu.

**5. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Priėmus sprendimo projektą, neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti**. Įgyvendinamųjų teisės aktų priimti nereikia.

**7. Sprendimo projekto antikorupcinis vertinimas.** Neatliekamas, sprendimo projektu nenumatoma reguliuoti visuomeninių santykių.

**8. Sprendimo projekto iniciatoriai ir** **asmuo atsakingas už sprendimo vykdymo kontrolę.** Savivaldybės meras.

Skyriaus vedėja Jurgita Karčiauskienė